ཆོས་དགེ་ཚོས་མ་འོངས་པ་ལ་སློབ་ཕྲུག་ཚོ་ཡ་རབས་སྤྱོད་བཟང་ལྡན་པའི་མི་བཟང་པོ་ཞིག་ཡོང་བའི་དམིགས་ཡུལ་ཟིན་ནས་དེའི་ཐོག་ལ་ཆོས་ཕྱོགས་ཀྱི་བསླབ་བྱ་བརྒྱབ་ནས་འབྲེལ་ཡོད་ལ་ཕན་ཐོགས་པ་ཞིག་ཡོང་གི་འདུག་ན་ཆོས་ཕྱོགས་ཀྱི་ཐོག་ནས་བསླབ།སྤྱིར་བཏང་འཛམ་བུ་གླིང་གི་ལོ་རྒྱུས་ཀྱི་ནང་ནས་བཤད་ནས་ཕན་ཐོགས་པ་འདུག་ན་འཛམ་བུ་གླིང་གི་ལོ་རྒྱུས་ཀྱི་ཐོག་ནས་བགྲངས།ཁྱིམ་ཚང་གཅིག་གི་གནས་ཚུལ་གྱི་འོག་ནས་འགྲེལ་བཤད་བརྒྱབ་ནས་ཐུབ་པ་ཞིག་འདུག་ན་དེ་ནས་འགྲེལ་བཤད་བརྒྱབ་སྟེ།དོན་སྙིང་སོ་སོས་སློབ་སྦྱོང་སྤྲོད་སའི་ཕྲུ་གུ་འདི་ཚོ་ཕྱིན་ཆད་མི་ཚེ་གང་པོ་མི་བཟང་པོ་ཞིག་ཡོང་བ་དང༌།ཅི་ཙམ་གྱི་ཤེས་ཡོན་ཡོད་པ་དེ་ཙམ་གྱིས་སྤྱི་ཚོགས་ནང་ལ་ཕན་ཐོགས་ཡོང་ཐུབ་པ་ཞིག་བཟོ་རྒྱུ་དེ་ལས་འགན་ཡིན་པ་ལས།ནང་པ་མང་དུ་གཏོང་རྒྱུའི་ལས་འགན་མ་རེད།ཆོས་པ་མང་དུ་གཏོང་རྒྱུའི་ལས་འགན་མ་རེད།ང་ཚོས་དེ་ལྟར་དབྱེ་འབྱེད་ཅིག་བྱས་ན་གནད་འགག་ཅིག་མཐོང་གི་འདུག